ᱟᱫᱤᱛᱤ
ᱟᱫᱤᱛᱤ ᱫᱚ (ᱥᱟᱝᱠᱥᱨᱤᱛᱺ : अदिति, ᱵᱤᱱ ᱥᱤᱢᱟ ᱥᱮ ᱥᱤᱢᱟᱹ ᱵᱮᱜᱚᱨ) ᱢᱤᱫᱴᱟᱹᱝ ᱵᱮᱫᱤᱠ ᱫᱮᱵᱤ ᱠᱟᱱᱟᱭ, ᱚᱠᱚᱭ ᱫᱚ ᱵᱤᱱ ᱥᱤᱢᱟᱹ ᱢᱩᱴᱷᱟᱹᱱ ᱛᱮ ᱠᱚ ᱥᱮᱣᱟ ᱟᱭ ᱠᱟᱱᱟ ᱾ ᱩᱱᱤ ᱫᱚ ᱥᱮᱨᱢᱟ, ᱪᱮᱛᱱᱟ, ᱚᱛᱤᱛ ᱟᱨ ᱩᱨᱵᱤᱚᱨᱤᱛᱟ ᱨᱮᱱ ᱫᱮᱵᱤ ᱠᱟᱱᱟᱭ ᱾ ᱩᱱᱤ ᱫᱚ ᱥᱮᱨᱢᱟ ᱨᱮ ᱫᱮᱵᱽ ᱵᱚᱝᱜᱟ, ᱜᱮᱞ ᱵᱟᱨ ᱟᱫᱤᱛᱭᱟ ᱨᱮᱱ ᱮᱝᱜᱟᱛ ᱠᱟᱱᱟᱭ ᱟᱨ ᱵᱤᱥᱱᱩ ᱟᱨ ᱟᱜᱽᱱᱤ ᱥᱚᱝᱜᱮ ᱮᱴᱟᱜ ᱫᱮᱵᱳᱛᱟ ᱠᱚ ᱨᱮᱱ ᱮᱝᱜᱟᱛ ᱢᱮᱱ ᱛᱮ ᱦᱚᱸᱭ ᱵᱤᱠᱟᱹᱣᱚᱜ ᱠᱟᱱᱟ ᱾ ᱢᱤᱢᱤᱫ ᱜᱚᱴᱟᱝ ᱢᱮᱱᱟᱜ ᱢᱩᱴᱷᱟᱹᱱ ᱟᱨ ᱥᱚᱛᱛᱟᱨ ᱫᱮᱵᱤ ᱨᱮᱱ ᱮᱝᱜᱟᱛ ᱟᱨ ᱡᱚᱛᱚ ᱞᱮᱠᱟᱱᱟᱜ ᱢᱩᱴᱷᱟᱹᱱ ᱞᱮᱠᱟ ᱛᱮ, ᱩᱱᱤ ᱫᱚ ᱢᱟᱨᱟᱝ ᱥᱚᱱ (ᱥᱮᱨᱢᱟ) ᱟᱨ ᱟᱭᱟᱛ ᱥᱟᱶᱛᱮ ᱢᱤᱫ ᱠᱟᱛᱮ ᱵᱚᱱ ᱧᱮᱞᱮ ᱠᱟᱱᱟ ᱾ ᱩᱱᱤ ᱫᱚ ᱵᱽᱨᱟᱦᱟᱢᱟ ᱨᱮ ᱠᱩᱲᱤ ᱡᱟᱱᱟᱝ ᱞᱮᱠᱟ ᱛᱮ ᱦᱚᱸ ᱵᱚᱱ ᱧᱮᱞ ᱫᱲᱟᱟᱮᱣᱟᱭ ᱠᱟᱱᱟ ᱟᱨ ᱵᱮᱫᱽᱟᱱᱛᱚ ᱨᱮᱱᱟᱜ ᱥᱩᱛᱩᱨ (ᱢᱩᱞᱟ ᱯᱨᱚᱠᱨᱤᱛᱤ) ᱨᱮᱱ ᱢᱚᱱ ᱜᱚᱲᱦᱚᱱ ᱢᱩᱴᱷᱟᱹᱱ ᱨᱩᱯ ᱛᱮ ᱦᱚᱭ ᱧᱮᱞᱚᱜ ᱠᱟᱱᱟ ᱾ ᱨᱤᱠᱵᱮᱫᱽ ᱨᱮ ᱩᱱᱤ ᱫᱚ ᱟᱢᱫᱟᱡᱽ ᱘᱐ (ᱤᱨᱟᱹᱞ ᱜᱮᱞ) ᱫᱷᱟᱣ ᱠᱚ ᱧᱩᱢ ᱥᱚᱫᱚᱨ ᱟᱠᱟᱫᱮᱭᱟ ᱾
ᱟᱫᱤᱛᱤ ᱠᱷᱚᱱ ᱜᱟᱹᱠᱷᱩᱲ ᱟᱨ ᱜᱟᱹᱠᱷᱩᱲ ᱠᱷᱚᱱ ᱟᱫᱤᱛᱤ' - ᱱᱚᱣᱟ ᱛᱷᱤᱣᱚᱥᱯᱷᱤᱴ ᱫᱚ 'ᱵᱚᱝᱜᱟ ᱫᱟᱲᱮ ᱛᱮ ᱡᱟᱱᱟᱢ ᱟᱠᱟᱱᱟ- ᱜᱷᱩᱨᱞᱟᱹᱭᱟᱹ ᱡᱟᱱᱟᱢ ᱨᱮᱭᱟᱜ ᱪᱟᱨᱠᱷᱟᱹ" ᱵᱚᱝᱜᱟ ᱫᱟᱲᱮ ᱚᱠᱛᱮ ᱨᱮ ᱜᱟᱜ ᱜᱟᱵᱟᱱᱚᱜ ᱠᱟᱱᱟ ᱾
ᱡᱟᱶᱟᱭ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱩᱨᱟᱱ ᱞᱮᱠᱟ ᱛᱮ ᱟᱫᱤᱛᱤ ᱫᱚ ᱜᱟᱹᱠᱷᱩᱲ ᱟᱨ ᱯᱟᱧᱪᱟ ᱡᱚᱱᱤ ᱨᱮᱱ ᱦᱚᱯᱚᱱ ᱮᱨᱟ ᱠᱟᱱᱟᱭ ᱾ ᱥᱤᱵᱽ ᱯᱩᱨᱟᱱ ᱟᱨ ᱵᱷᱟᱜᱚᱵᱚᱛ ᱯᱩᱨᱟᱱ ᱞᱮᱠᱟ ᱛᱮ ᱯᱩᱨᱟᱱ ᱠᱚ ᱨᱮ ᱚᱞ ᱢᱮᱱᱟᱜ-ᱟ ᱵᱟᱝᱢᱟ, ᱟᱫᱤᱛᱤ ᱨᱤᱥᱤ ᱠᱟᱥᱭᱟᱯ ᱨᱮᱱ ᱮᱨᱟ ᱟᱨ ᱩᱱᱤ ᱫᱚ ᱤᱱᱫᱽᱨᱚ, ᱥᱮᱨᱢᱟ ᱟᱨ ᱵᱟᱢᱟᱱ ᱨᱮᱱ ᱞᱮᱠᱟ ᱟᱫᱤᱛᱭᱟ ᱮᱢᱟᱱ ᱮ ᱡᱟᱱᱟᱢ ᱟᱠᱟᱫ ᱠᱚᱣᱟ ᱾
ᱨᱮᱦᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱮᱫᱽ ᱨᱮ ᱥᱤᱧ ᱪᱟᱱᱫᱚ ᱟᱨ ᱮᱴᱟᱜ ᱥᱮᱨᱢᱟ ᱨᱮᱱ ᱫᱮᱵᱽ ᱠᱚ ᱟᱫᱤᱛᱭᱟ ᱮᱢᱟᱱ ᱠᱚ ᱨᱮᱱ (ᱟᱫᱤᱛᱤ ᱨᱮᱱ ᱦᱚᱯᱚᱱ ᱠᱚ) ᱮᱝᱜᱟᱛ ᱞᱮᱠᱟ ᱛᱮ ᱩᱫᱩᱜ ᱥᱚᱫᱚᱨ ᱟᱠᱟᱱᱟ ᱾ ᱟᱫᱤᱛᱤᱭᱟ ᱯᱟᱹᱦᱤᱞ ᱥᱚᱫᱚᱨ ᱫᱚ ᱨᱤᱠ ᱵᱮᱫᱽ ᱨᱮ ᱧᱟᱢᱚᱜ ᱠᱟᱱᱟ, ᱚᱠᱟ ᱫᱚ ᱢᱟᱹᱥᱤ ᱢᱟᱲᱟᱝ ᱑᱗᱐᱐-᱑᱑᱐᱐ ᱥᱮᱨᱢᱟ ᱢᱟᱲᱟᱝ ᱨᱮ ᱚᱞ ᱞᱮᱱᱟ ᱢᱮᱱ ᱛᱮ ᱟᱢᱫᱟᱡᱚᱜ ᱠᱟᱱᱟ ᱢᱮᱱᱛᱮ ᱵᱟᱰᱭᱚᱜ ᱠᱟᱱᱟ ᱾ ᱥᱚᱛᱚ ᱯᱚᱛ ᱵᱷᱨᱟᱢᱟᱱ ᱨᱮ (ᱡᱚᱡᱩᱨ ᱵᱮᱫᱽ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱜ-ᱟ) ᱜᱟᱵᱟᱱ ᱟᱠᱟᱱ ᱡᱮ ᱟᱫᱤᱛᱤ ᱟᱜ ᱟᱫᱷᱭᱟᱛᱢᱤᱠ ᱫᱟᱲᱮ ᱥᱟᱢᱟᱝ ᱚᱠᱛᱮ ᱱᱮᱦᱚᱨᱚᱜ ᱠᱟᱱ ᱛᱟᱦᱮᱸ ᱠᱟᱱᱟᱭ, ᱪᱮᱫᱟᱜ ᱥᱮ ᱩᱱᱤ ᱫᱚ ᱫᱷᱟᱹᱨᱛᱤ ᱨᱮᱱ ᱟᱝᱜᱚᱪᱤᱡ ᱢᱮᱱ ᱛᱮ ᱥᱚᱫᱚᱨ ᱟᱠᱠᱟᱱᱟ ᱾
ᱜᱩᱱ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱮᱝᱜᱟᱫ ᱜᱩᱱ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱤᱥᱤ ᱠᱟᱥᱭᱟᱯ ᱟᱨ ᱟᱫᱤᱛᱤ ᱨᱮᱱ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱯᱚᱱ ᱠᱚ ᱛᱟᱦᱮᱸ ᱠᱟᱱ ᱛᱟᱹᱠᱤᱱᱟ, ᱚᱩᱱᱠᱩ ᱢᱩᱫᱽ ᱨᱮᱱ ᱜᱮᱞ ᱡᱚᱱᱟ ᱫᱚ ᱫᱟᱫᱟᱥ ᱟᱫᱤᱛᱭᱟ, ᱜᱮᱞ ᱢᱤᱫ ᱡᱚᱱᱟ ᱫᱚ ᱨᱩᱫᱽᱨᱚ ᱟᱨ ᱤᱨᱟᱹᱡ ᱡᱚᱱᱟ ᱫᱚ ᱵᱟᱥᱩ ᱥᱮ ᱚᱥᱴᱚ ᱵᱟᱥᱩ ᱢᱮᱱᱛᱮ ᱠᱚ ᱵᱩᱠᱟᱹᱣᱚᱜ ᱠᱟᱱᱟ ᱾ ᱟᱫᱤᱛᱤ ᱫᱮᱵᱽ ᱨᱟᱡᱽ ᱤᱱᱫᱽᱨᱚ ᱟᱨ ᱮᱴᱟᱜ ᱨᱟᱡᱽ ᱮᱝᱟᱜᱛ ᱟᱨ ᱥᱟᱱᱟᱢ ᱫᱮᱵᱚᱛᱟ ᱨᱮᱱ ᱮᱝᱜᱟᱛ ᱠᱚ ᱨᱮᱱ ᱮᱝᱜᱟᱛ ᱠᱚ ᱢᱮᱛᱟᱭ ᱠᱟᱱᱟ ᱾ ᱵᱮᱫᱽ ᱨᱮ ᱟᱫᱤᱛᱤ ᱫᱚᱭ ᱦᱩᱭᱩᱜ ᱠᱟᱱᱟ ᱫᱮᱵᱽ ᱠᱚ ᱨᱮᱱ ᱮᱝᱜᱟᱛ ᱟᱨ ᱩᱱᱤ ᱫᱚ ᱢᱟᱨᱟᱝ ᱡᱟᱜᱤᱛᱤᱠ ᱫᱟᱲᱮ ᱦᱚᱛᱮ ᱛᱮ ᱡᱟᱱᱟᱢ ᱞᱮᱱᱟ ᱾
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck